**ОБАВЕШТЕЊЕ**

**ЗА УЧЕНИКЕ, РОДИТЕЉЕ, НАСТАВНО И НЕНАСТАВНО ОСОБЉЕ О РЕАЛИЗАЦИЈИ НАСТАВЕ НА ПОЧЕТКУ ШКОЛСКЕ 2020/21. године**

У Медицинској школи, на почетку школске 2020/21., рад ће се одвијати углавном упреподневној смени**, комбинованим моделом.**

Једне недеље у школу иде  и слуша наставу прва половина разреда (група А), док друга половина (група Б) кроз Google учионицу добија материјал. Идуће недеље, обрнуто. Коначно формирање група врши одељенски старешина (и обавештава ученике о подели).

Настава у школи почиње у 7:30 (осим 01.09.2020.), а завршава се у 12:10. У 7:30 почињу тзв. болничке вежбе, које ће због немогућности одласка у наставну базу (Општу болницу „Ђорђе Јоановић“) бити одржаване у кабинетима школе.

Вежбе за профиле фармацеутски техничар и козметички техничар ће се у одређеним данима завршавати у 12:45 или у 13:20 часова (групи ученика која остаје на настави дуже, померен је и почетак наставе).

**Прецизан распоред ученици ће добити на ЧОС-у (први час од 8:00, уторак 01.09.2020.)** **од одељенског старешине (за оне који прате наставу он лајн, распоред ће бити окачен у гугл учионици одељења).**

Такође, вежбе и настава у блоку ће се за поједине групе, у појединим недељама (којих нема предвиђених за септембар месец), због заузетости кабинета одвијати у поподневној смени.

Сви часови теорије (за све профиле) одвијаће се у групама од по највише 15 ученика. На часовима вежби ученици се деле на три или четири групе, у зависности од профила.

За наставу на даљину определило се мање од 10% ученика. Настава за њих, као и за оне ученике који дате недеље по распореду нису у школи и даље ће се одвијати кроз праћење садржаја на платформама: РТС ПЛАНЕТА и Google учионице.

Испитивања (провере) и консултације вршиће се у договору са предметним наставницима у просторијама школе.

У условима епидемије, обавезно је поштовање свих прописаних **МЕРА ЗАШТИТЕ**, о којима се **упутство** налази на улазу школе, огласној табли, сајту школе и свим просторијама школе.

У школи ће бити организовано дежурство наставника у школском објекту а у циљу подизања епидемиолошке и сваке друге безбедности ученика и наставника.

**У Зрењанину, 28.08.2020. Медицинска школа**